на средства — Jushi Egypt.
 3.2.3. Финансово участие на държавен или обществен орган
 (59)
 Съгласно член 3, параграф 1, буква а) от основния регламент субсидия съществува, ако е налице финансово участие от страна на правителството в държавата на произход или износ. Подобна е и разпоредбата на член 1.1, буква а), подточка 1) от Споразумението за СИМ, според която се счита, че съществува субсидия „ако е налице финансово участие на правителството или публичен орган“.
 (60)
 ПЕ е предоставило земя на Jushi Egypt и е предложило данъчни облекчения. Следователно тези субсидии се управляват и са предоставени пряко от правителството на Египет.
 (61)
 При това още от сключването на меморандума за разбирателство през 1997 г. ПE активно се е стремяло да подкрепя зоната не само пряко чрез предоставянето на земя и данъчни облекчения, но и косвено чрез договаряне на помощ от китайското правителство за развитието на зоната SETC на египетска територия. Така например съгласно условията на меморандума за разбирателство ПE изрично „насърчава съответния стопански сектор в Китай, за да бъде осигурено финансово участие в проектите, които ще бъдат създадени в зоната“. След посещението на президента Морси в Китай през август 2012 г. зоната SETC получава „безпрецедентно внимание и подкрепа от страна на египетското правителството“ (18). Съгласно член 1 от Споразумението за сътрудничество от 2016 г. двете страни се споразумяват да развиват зоната „в съответствие със (...) съществуващите закони и разпоредби на двете държави“.
 (62)
 В член 1 от законодателния акт за прилагане на Споразумението за сътрудничество допълнително се уточнява, че „Комитетът за управление [отговарящ за координацията и ежедневната дейност на зоната за сътрудничество] е създаден в съответствие с многостранни и двустранни споразумения и съществуващи закони и разпоредби, сключени или въведени от Китайската народна република и Арабска република Египет“. Съгласно член 4 от Споразумението за сътрудничество двете страни обещават „подкрепа и съдействие за строителството, улесняването на стопанската дейност и функционирането на зоната за сътрудничество“. За тази цел Египет се съгласява зоната да бъде определена от Китай като „задгранична зона за търговия и сътрудничество“.
 (63)
 В член 4, параграф 1 от Споразумението за сътрудничество Китай потвърждава, че въпросната зона „има право на съответната стратегическа подкрепа и улеснения, предоставяни от китайското правителството за задгранични зони за икономическо и търговско сътрудничество“. Освен това в член 5 от Споразумението за сътрудничество ПЕ изрично се ангажира, че то „ще подкрепя“ зоната, като наред с другото „насърчава съответните финансови институции да предоставят финансова помощ“ на дружества и за инвестиции в зоната.
 (64)
 Нещо повече, съгласно член 2, параграф IV от Споразумението за сътрудничество относно създаването на комитет за управление на Китайско-египетската зона за икономическо и търговско сътрудничество комитетът за управление има отговорност да „полага всички възможни усилия за безпрепятственото прилагане на всички насърчителни политики, предвидени в законите и разпоредбите на Китай и на Египет“, а съгласно член 2, параграф V — да „координира и съдейства на съответните финансови институции, включително, но не само банкови институции, застрахователни институции и различни фондове, които предоставят кредитиране на зоната за сътрудничество и на регистрираните в нея предприятия, както и да им оказва съдействие в